**Акрилна подложка на водна основа, импрегниращ, заздравяващ и пигментиращ материал**

ХАРАКТЕРИСТИКИ:

Продуктът **COVER PRIMER** представлява импрегниращ и заздравяващ подложен фиксатор, на основата на специално акрилно свързващо вещество във водна дисперсия, подбрани силициеви диоксидни минерални пълнители, пигменти и специфични добавки, способствуващи да регулират поглъщането на подложката. **COVER PRIMER** не е токсичен, не е запалим и е устойчив на алкални съставки, както и на влиянието на времето, готов е за употреба.

ОБЛАСТИ НА ИЗПОЛЗВАНЕ:

Продуктът **COVER PRIMER** намира отлично приложение като импрегниращ и заздравяващ материал по отношение на подложката за вътрешни и външни мазилки, бетон, етернит, гипс, гипсови шпакловки, камък и всички строителни материали, имащи добра степен на поглъщане и порьозност. Той е специално предназначен за използуване в обектите, свързани с работата с хранителни продукти, както и в обществените помещения, тъй като не е токсичен и не отделя лоши миризми. Идеален е за всичките случаи, когато се желае да се получи равномерна повърхност, като се намали чувствително поглъщането и се гарантира добра степен на закрепване към последващото цветово покритие.

НАЧИН НА ПРИЛАГАНЕ:

Да се остържи, изчетка и премахне старата боя или не добре закрепени части от мазилката. Да се полага върху здрави, сухи и чисти стени. Да се отстранят предварително евентуалните просмуквания на влага; подходящо да се обработят повърхностите при наличие на плесени, микроорганизми и соли. **COVER PRIMER** се разрежда с вода в момента на употреба, максимално на 5 %. Продуктът, след като се разбърка добре, се нанася с четка, валяк или пистолет с ниско налягане, като се обърне внимание, по време на полагането му, да се насити добре повърхността. Нанасянето на следващите финални продукти е необходимо да се извърши след поне 4 – 5 часа. Веднага след употреба, трябва да се измият инструментите с вода. Да се избягва нанасянето му в критични атмосферни условия на околната среда.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да не се полага при риск от престоящ валеж, при силно слънце, при силен вятър или при продължителна мъгла.**
* **Да се защитят фасадите от силен дъжд през времето, необходимо за пълното изсъхване на продукта.**
* **Да се измият с вода инструментите, веднага след употребата им.**

ТЕХНИЧЕСКИ ДАННИ: **COVER PRIMER**

**ИЗСЪХВАНЕ ПРИ 20º С:** повърхностно – след 1 - 3 часа; за боядисване отгоре – след 4 - 6 часа

**ПОКРИВНА СПОСОБНОСТ:** 6 – 8 m2/l за ръка, в зависимост от поглъщането на носещата основа

**СПЕЦИФИЧНО ТЕГЛО:** 1.45 ± 0.05 kg/l

**СУХ ОСТАТЪК ПРИ 105º С:** 55 % ± 1

**РАЗТВОРИТЕЛ:** вода (преди изсъхването му)

**ОПАКОВКА:** 14 l, 4 l

**ДЕБЕЛИНА НА СУХИЯ ФИЛМ:** около 70 микрона за ръка

**ЦВЯТ:** Бяло, цветови тоналности **„I Colori del Colore”** 228 цвята.

**Разходна норма, предвидена за две**

**ръце при посочената дебелина:** 300 ± 20 ml за m2

**Класификация в съответствие със Законодателно постановление No 161 от 27.03.2006 г.:**

g) Праймер;

Гранични стойности на емисии от органични летливи съставки (C.O.V.) в g/l:

от 01.01.2007 г. = 50 g/l,

 от 01.01.2010 г. = 30 g/l

Максимална стойност на емисии от органични летливи съставки (C.O.V.) в продукта: 30 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0419** **COVER PRIMER A** |

Полагане на една ръка от **COVER PRIMER**, импрегниращ и заздравяващ фиксатор, не съдържа разредители, на основата на акрилни смоли в дисперсия, пигменти и силициеви напълнители, притежаващ покриваща способност и достатъчна степен на запълване, има за цел да гарантира добро сцепление и да постигне равномерно поглъщане на носещата основа за последващата обработка.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica